लाखों के गहने और कैश रखा था; कोई सरकारी अहम दस्तावेज नहीं
हरियाणा के रेवाड़ी में रक्षा मंत्रालय की एक कर्मचारी का लाखों रुपए के गहने और कैश से रखा बैग चोरी हो गया। महिला रेवाड़ी बस स्टैंड से मायके जाने के लिए बस में सवार हुई थी। तभी भीड़ का फायदा उठाकर कोई बैग को लेकर
हरियाणा के रेवाड़ी में रक्षा मंत्रालय की महिला कर्मचारी का लाखों रुपए के गहने और कैश से भरा बैग चोरी हो गया। महिला रेवाड़ी बस स्टैंड से मायके जाने के लिए बस में सवार हुई थी। तभी भीड़ का फायदा उठाकर कोई बैग को लेकर भाग गया। बस स्टैंड चौकी पुलिस ने चोरी का केस दर्ज कर कार्रवाई शुरू कर दी है।
रक्षा मंत्रालय में कार्यरत
मिली जानकारी के अनुसार, रेवाड़ी जिले के गांव मनेठी की रहने वाली बबली दिल्ली स्थित रक्षा मंत्रालय में कार्यरत है। वह अपने ससुराल से मायके गांव शेरपुर जाने के लिए रेवाड़ी बस स्टैंड से पटौदी जाने वाली बस में सवार हुई थी।
उसके पास एक बैग था, जिसमें सोने का हार, मंगलसूत्र, 3 नोजपिन, 3 रिंग और 2 जेंट्स रिंग, कान के इयररिंग और गले का चांद सूरज लड़के का, चांदी की 5 जोड़ी पाजेब, 5 बर्तन, 1 चांदी की चेन और 10 हजार रुपए कैश था।
भीड़ का उठाया फायदा
महिला के अनुसार, जिस बस में वो सवार हुई, उसमें काफी भीड़ थी। उन्होंने बैग को अपनी सीट के पास ही रखा हुआ था। जब मायके पहुंच बस से उतरने लगी तो बैग नहीं मिला। बस में महिला के साथ कुछ युवक भी सवार हुए थे।
युवक बैग के पास ही बैठे हुए थे। रास्ते में गांव डोहकी के पास युवक बस से उतर गए। महिला को शक है कि रास्ते में उतरे युवकों ने ही उसका बैग चोरी किया है। बस स्टैंड चौकी पुलिस ने चोरी का केस दर्ज कर कार्रवाई शुरू कर दी है।